title: Υπηρεσίες διαμοιρασμού &amp; φιλοξενίας: σχεδιασμός &amp; ανάπτυξη της επιχειρηματικής ιδέας του hosPETality.com
title: Sharing &amp; hosting services: designing &amp; developing the business idea of hosPETality.com
titleType: AlternativeTitle
Creators: name: Στάμου, Χρήστος
Publisher: name: Πανεπιστήμιο Πειραιώς
Year: 2020
Subjects: subject: Διαμοιρασμός
subject: Φιλοξενία
subject: Hospitality

description: Τα τελευταία χρόνια η τεχνολογία έχει αλλάξει ριζικά κάθε τομέα της ανθρώπινης καθημερινότητας. Ακόμα και ο τρόπος με τον οποίο καταναλώνονται αγαθά και υπηρεσίες. Η χρήση του διαδικτύου με σκοπό την ικανοποίηση αναγκών υιοθετείται όλο και περισσότερο από καταναλωτές και επιχειρήσεις. Ιδιώτες μέσω υπηρεσιών διαμοιρασμού προσφέρουν υπηρεσίες σε άλλους ιδιώτες καλύπτοντας ανάγκες χωρίς την φυσική παρουσία καταστημάτων. Η παρούσα διπλωματική εργασία έχει ως στόχο να παρουσιάσει μια καινοτόμα επιχειρηματική ιδέα. Την δημιουργία μιας δικτυακής εφαρμογής διαμοιρασμού υπηρεσιών , όπου οι υπηρεσίες αφορούν πλήρως κατοικίδια ζώα και η κύρια υπηρεσία είναι η φιλοξενία. Ενώ ο αριθμός των ιδιοκτητών κατοικίδιων και η ζήτηση για υπηρεσίες συνεχώς αυξάνονται, η προσφορά σε υπηρεσίες φιλοξενίας και ειδικότερα μέσω διαμοιρασμού είναι ελάχιστες παγκοσμίως. Η παρούσα εργασία μέσα από το θεωρητικό μέρος θα παρουσιάσει την τρέχουσα κατάσταση στον τομέα των κατοικίδιων, τον τρόπο λειτουργίας των υπηρεσιών διαμοιρασμού και τις περιπτώσεις ανταγωνισμού. Μέσα από το πρακτικό μέρος θα διερευνήσει τα απαραίτητα στοιχεία για τον σχεδιασμό και την δημιουργία ιστοσελίδας, το επιχειρηματικό μέρος και την δημιουργία μιας πρότυπης ιστοσελίδας. Η παρούσα έρευνα συμπέρανε ότι η ιδέα είναι υλοποιήσιμη. Η ζήτηση είναι μεγαλύτερη συγκριτικά με την προσφορά, ειδικά στην ελληνική αγορά. Οι πόροι που απαιτούνται για την δημιουργία και συνέχιση της σελίδας είναι εφικτοί. Η δημιουργία της πλατφόρμας θα επιφέρει βελτίωση και ανάπτυξη του βιοτικού επιπέδου ανθρώπων και κατοικίδιων. Η εργασία χωρίζεται σε δύο μέρη. Το μέρος Α’ αποτελεί το θεωρητικό κομμάτι της εργασίας, όπου συγκεντρώθηκε ένας επαρκής όγκος βιβλιογραφίας και αναζήτησης πληροφοριών και ερευνών στο Διαδίκτυο και αποτελείται από: Κεφάλαιο Ένα. Παρουσιάζονται τα δεδομένα σχετικά με την φιλοζωία και τα κατοικίδια , τα προβλήματα και τις ήδη υπάρχουσες υπηρεσίες φιλοξενίας. Κεφάλαιο Δύο. Η έρευνα εστιάζει στην παγκόσμια οικονομία διαμοιρασμού, τα πλεονεκτήματα, τα μειονεκτήματα και τις τακτικές. Στην συνέχεια αναφέρονται στοιχεία από επιχειρηματικά μοντέλα , οικονομικά στοιχεία και το νομικό πλαίσιο. Στοιχεία που χρήζουν ιδιαίτερης προσοχής για την ανάπτυξη μιας καινοτομίας στον χώρο. Καταλήγοντας με στατιστικά και παραδείγματα άλλων επιχειρήσεων. Κεφάλαιο Τρία. Στο κεφάλαιο τρία παρουσιάζονται όλα τα απαραίτητα στοιχεία των ανταγωνιστικών επιχειρήσεων του εξωτερικού. Καταγράφονται τα τεχνικά ,λειτουργικά και φιλικά προς τον χρήστη χαρακτηριστικά. Το μέρος Β’ αποτελεί το πρακτικό μέρος της εργασίας και αποτελείται από: Κεφάλαιο Τέσσερα. Εδώ αναφέρονται τα βασικά χαρακτηριστικά που εμπεριέχονται στο hosPETality.com και προκύπτει ο σχεδιασμός της ιστοσελίδας. Κεφάλαιο Πέντε. Το κεφάλαιο πέντε περιλαμβάνει το πλήρες επιχειρηματικό μοντέλο της ιδέας. Αναλύονται σημαντικές έννοιες όπως η στρατηγική, η αρχική ομάδα, ανάλυση ανταγωνισμού και αγοράς και το οικονομικό σχέδιο. Κεφάλαιο Έξι. Καταλήγοντας σε αυτό το κεφάλαιο γίνεται η υλοποίηση της σελίδας και η αξιολόγηση της από τρίτους.